b'\n_START_ARTICLE_\nIvan Konstantinovi\xc4\x8d Ajvazovski\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u siroma\xc5\xa1noj armenskoj obitelji i kr\xc5\xa1ten je kao Hovhannes Aivazian. Njegov slikarski talent mu osigurava stipendiju za \xc5\xa1kolovanje u gimnaziji, a poslije i u Umjetni\xc4\x8dkoj \xc5\xa1koli u Sankt Peterburgu, koju zavr\xc5\xa1ava osvojiv\xc5\xa1i za svoje radove \xe2\x80\x9ezlatnu medalju\xe2\x80\x9c._NEWLINE_Osvajaju\xc4\x87i priznanja za svoje slike pejza\xc5\xbea i otvorenog mora, odlazi da slika seriju portreta manjih gradova, prije nego \xc5\xa1to odlazi na proputovanje Europom u potrazi za iskustvima, gdje je upoznao i engleskog slikara W. Turnera. Kasnije slika mornaricu na otvorenim morima \xc5\xa1to pozdravlja i prihva\xc4\x87a tada\xc5\xa1nja ruska mornarica. Od tada Ajvazovski odr\xc5\xbeava bliske veze s vojnom mornaricom i nazo\xc4\x8di mnogim mornari\xc4\x8dkim sve\xc4\x8danostima. Tako\xc4\x91er, slika i ne\xc5\xa1to radova vezanih za Osmansko carstvo i sultana, i te slike se danas nalaze u Turskim muzejima._NEWLINE_Od 856. do 1857. Ajvazovski je slikao u Parizu i tada mu je dodijeljena Legija \xc4\x8dasti, kao prvom ne-Francuzu koji je primio ove po\xc4\x8dasti._NEWLINE_Zahvaljuju\xc4\x87i svom dugom \xc5\xbeivotu, Ajvazovski postaje najprofitabilniji ruski slikar onog doba. Za sobom ostavlja preko 6000 radova do svoje smrti 1900. god. Svojim nov\xc4\x8danim fondovima tijekom \xc5\xbeivota otvara umjetni\xc4\x8dku \xc5\xa1kolu i galeriju u svom rodnom gradu na Krimu, Feodosiji._NEWLINE_Njegove slike su na aukcijama dosezale i do 3.200.000 dolara, a njegova me\xc4\x91unarodna reputacija i dan danas raste.'